Tirsdag morgen startede retssagen mod en 38-årig ukrainsk lastbilchauffør, som blev fanget i at slingre rundt på motorvejen E45 ved Hobro med en promille på 2,90. Han skal nu 20 dage i fængsel og udvises af Danmark. Politiet kunne se, at der var noget galt Den 10. januar ved en 11-tiden kørte lastbilen hen over flere vognbaner på motorvejen E45 ved Hobro, da politiet stoppede den for at se, om alt var i orden. Her målte de chaufførens promille, og den var langt over de tilladte 0,5. Den 38-årige mand fik 20 dages ubetinget fængsel og skal efterfølgende forlade Danmark. Han har derudover fået et indrejseforbud på seks år og fået frakendt sit kørekort i tre år. Kørte vanvidskørsel Med en promille på over 2,0 bliver kørslen defineret som vanvidskørsel, og politiet kan derfor konfiskere bilen. Det blev ikke gjort i denne sag, da bilen blev leaset før reglerne blev ændret.  Det fortæller senioranklager i sagen, Morten Sønderby. Den dømte mand forholdt sig ifølge anklageren, stille og rolig under retssagen. Han erkendte sig skyldig og modtog sin dom.

Opsummering:
Ved retten i Aalborg blev en 38-årig mand tirsdag dømt for spirituskørsel. Han kørte med en promille på næsten 3 og skal nu i fængsel og udvises.